|  |  |
| --- | --- |
|  |  **บันทึกข้อความ** |

ส่วนราชการ กสว. (กง.สว.) โทร. ๐ ๒๒๔๑ ๙๐๐๐ ต่อ 2112

**ที่** มท ๐๘20.2/ **วันที่**  มีนาคม ๒๕66
**เรื่อง** การรักษาสิ่งแวดล้อมช่วงประเพณีสงกรานต์ พุทธศักราช 2566 ภายใต้แนวคิด “สงกรานต์วิถีไทย
 ท้องถิ่นร่วมใจ รักษ์สิ่งแวดล้อม”

## เรียน อสถ.

 **1. ต้นเรื่อง**

มท. ได้แจ้งสรุปผลการประชุมคณะกรรมการการบูรณาการเพื่อกำหนดแนวทาง
การจัดงานสงกรานต์ พุทธศักราช ๒๕๖๖ โดยให้จังหวัดดำเนินการเผยแพร่ประชาสัมพันธ์แนวทางและมาตรการรณรงค์เพื่อสืบสานคุณค่าทางวัฒนธรรมเนื่องในประเพณีสงกรานต์ พุทธศักราช ๒๕๖๖
"สืบสานสงกรานต์วิถีไทย ร่วมสานใจ สู่สากล" ผ่านสื่อต่าง ๆ **(เอกสารแนบ)**

 **2. ข้อพิจารณา**

 กสว. พิจารณาแล้วเห็นว่า เนื่องจากประเพณีสงกรานต์ พุทธศักราช 2566 ประชาชน
จะเดินทางกลับไปยังภูมิลำเนาและมีการรวมกลุ่มจัดกิจกรรมประเพณีสงกรานต์ และเดินทางท่องเที่ยวพักผ่อนตามสถานที่ต่างๆ ทั่วประเทศส่งผลให้มีขยะและน้ำเสียในบริเวณจัดงาน หรือแหล่งท่องเที่ยวเป็นจำนวนมาก ดังนั้น เพื่อเป็นการรักษาความสะอาดของพื้นที่ ตามแนวทางการจัดงานประเพณีสงกรานต์ พุทธศักราช 2566
โดย อปท. มีอำนาจหน้าที่ตาม พ.ร.บ.รักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 ในการเก็บ ขน และกำจัดขยะมูลฝอย ในพื้นที่ของ อปท. เห็นควรแจ้งจังหวัดขอความร่วมมือ อปท. ดำเนินการเพิ่มเติมในการรักษาสิ่งแวดล้อมในพื้นที่ภายใต้แนวคิด “สงกรานต์วิถีไทย ท้องถิ่นร่วมใจ
รักษ์สิ่งแวดล้อม” ดังนี้

1) รณรงค์ให้ประชาชนร่วมกันสืบสานคุณค่าสาระ และสิ่งที่ควรทำของประเพณีสงกรานต์ โดยการทำความสะอาดบ้านเรือน วัด ศาสนสถานที่นับถือ และสถานที่ราชการ

2) รณรงค์สร้างจิตสำนึกและสร้างความตระหนัก แก่สถานประกอบการร้านอาหาร
หาบแร่แผงลอย ในสถานที่จัดงานไม่ให้ทิ้งของเสีย ไขมัน และขยะลงสู่แหล่งน้ำ หรือพื้นที่สาธารณะ
โดยให้ทิ้งขยะในภาชนะที่จัดเตรียมไว้

3) รณรงค์ให้ประชาชนร่วมกันปรับเปลี่ยนพฤติกรรม โดยใช้น้ำอย่างรู้คุณค่า
ใช้อย่างพอเพียง และเกิดประโยชน์สูงสุด เป็นกำลังสำคัญในการรักษาทรัพยากรน้ำให้ยั่งยืนต่อไปในอนาคต

4) จัดให้มีถังขยะแบบแยกประเภทเพิ่มเติมอย่างเพียงพอ เพื่อรองรับนักท่องเที่ยวและ
ผู้เดินทางกลับภูมิลำเนา โดยเฉพาะอย่างยิ่ง ณ สถานที่ท่องเที่ยวและบริเวณจัดงานประเพณีสงกรานต์
รวมถึงเพิ่มความถี่ของรอบในการเก็บ ขนขยะ เพื่อไม่ให้มีปัญหาขยะตกค้าง

/5) ประชาสัมพันธ์...

 -2-

5) ประชาสัมพันธ์และขอความร่วมมือประชาชน นักท่องเที่ยว ในการรักษาความสะอาด
และคัดแยกขยะแต่ละประเภท รวมถึงให้ติดต่อเจ้าหน้าที่ของ อปท. กรณีบริเวณที่จัดงานมีปัญหาถังขยะ
ไม่เพียงพอหรือปริมาณขยะล้นถัง

6) สนับสนุนและส่งเสริมให้อาสาสมัครท้องถิ่นรักษ์โลก (อถล.) เข้ามามีส่วนร่วม
ในกิจกรรมการรักษาความสะอาดและการคัดแยกขยะในพื้นที่ รวมถึงเป็นต้นแบบในการอนุรักษ์ทรัพยากรน้ำ

 จึงเรียนมาเพื่อโปรดพิจารณา หากเห็นชอบ โปรดลงนามในหนังสือที่เสนอมาพร้อมนี้

ร.อสถ...........................................

ผอ.กจ……………………………….

กิตติพงษ์-หน.กง.วผ........................

มนิษ-บค.7ว.................................

จักรพงศ์-บค.4……….……………

(นายศิริรัตน์ บำรุงเสนา)

 ผอ.กสว.

ผอ.กง.สว...............................

หน.กง.สว...............................

จนท. .....................................



ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐300

 มีนาคม 2๕66

เรื่อง การรักษาสิ่งแวดล้อมช่วงประเพณีสงกรานต์ พุทธศักราช 2566 ภายใต้แนวคิด “สงกรานต์วิถีไทย
 ท้องถิ่นร่วมใจ รักษ์สิ่งแวดล้อม”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แผ่นประชาสัมพันธ์การรักษาสิ่งแวดล้อมฯ จำนวน 1 ฉบับ

 ด้วยช่วงประเพณีสงกรานต์ พุทธศักราช 2566 ประชาชนจำนวนมากจะเดินทางกลับ
ไปยังภูมิลำเนา มีการรวมกลุ่มจัดกิจกรรมประเพณีสงกรานต์ และเดินทางท่องเที่ยวพักผ่อนตามสถานที่ต่าง ๆ ทั่วประเทศ ส่งผลให้มีขยะและน้ำเสียในบริเวณจัดงาน หรือแหล่งท่องเที่ยวเป็นจำนวนมาก

กรมส่งเสริมการปกครองท้องถิ่นพิจารณาแล้วเห็นว่า องค์กรปกครองส่วนท้องถิ่นมีอำนาจหน้าที่ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535
และที่แก้ไขเพิ่มเติม ในการเก็บ ขน และกำจัดขยะมูลฝอย และเป็นกลไกหลักในการรักษาความสะอาด
และการจัดการขยะของพื้นที่ จึงขอให้จังหวัดขอความร่วมมือองค์กรปกครองส่วนท้องถิ่นดำเนินการเพิ่มเติม
ในการรักษาสิ่งแวดล้อมในพื้นที่ตามแนวทางการจัดงานประเพณีสงกรานต์ พุทธศักราช 2566 ภายใต้แนวคิด “สงกรานต์วิถีไทย ท้องถิ่นร่วมใจ รักษ์สิ่งแวดล้อม” ดังนี้

1. รณรงค์ให้ประชาชนร่วมกันสืบสานคุณค่าสาระ และสิ่งที่ควรทำของประเพณีสงกรานต์
โดยการทำความสะอาดบ้านเรือน วัด ศาสนสถานที่นับถือ และสถานที่ราชการ

 2. รณรงค์สร้างจิตสำนึกและสร้างความตระหนัก แก่สถานประกอบการร้านอาหาร
หาบแร่แผงลอย ในสถานที่จัดงานไม่ให้ทิ้งของเสีย ไขมัน และขยะลงสู่แหล่งน้ำ หรือพื้นที่สาธารณะ
โดยให้ทิ้งขยะในภาชนะที่จัดเตรียมไว้

3. รณรงค์ให้ประชาชนร่วมกันปรับเปลี่ยนพฤติกรรม โดยใช้น้ำอย่างรู้คุณค่า ใช้อย่างพอเพียง และเกิดประโยชน์สูงสุด เป็นกำลังสำคัญในการรักษาทรัพยากรน้ำให้ยั่งยืนต่อไปในอนาคต

4. จัดให้มีถังขยะแบบแยกประเภทเพิ่มเติมอย่างเพียงพอ เพื่อรองรับนักท่องเที่ยว
และผู้เดินทางกลับภูมิลำเนา โดยเฉพาะอย่างยิ่ง ณ สถานที่ท่องเที่ยวและบริเวณจัดงานประเพณีสงกรานต์
รวมถึงเพิ่มความถี่ของรอบในการเก็บ ขนขยะ เพื่อไม่ให้มีปัญหาขยะตกค้าง

5. ประชาสัมพันธ์และขอความร่วมมือประชาชน นักท่องเที่ยว ในการรักษาความสะอาดและคัดแยกขยะแต่ละประเภท รวมถึงให้ติดต่อเจ้าหน้าที่ขององค์กรปกครองส่วนท้องถิ่น กรณีบริเวณที่จัดงานมีปัญหาถังขยะไม่เพียงพอหรือปริมาณขยะล้นถัง

/6. สนับสนุน...

 -2-

6. สนับสนุนและส่งเสริมให้อาสาสมัครท้องถิ่นรักษ์โลก (อถล.) เข้ามามีส่วนร่วมในกิจกรรมการรักษาความสะอาดและการคัดแยกขยะในพื้นที่ รวมถึงเป็นต้นแบบในการอนุรักษ์ทรัพยากรน้ำ

รายละเอียดปรากฏตาม QR code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

****

ร.อสถ. ................................

ผอ.กสว. .............................

ผอ.กง.สว. ..........................

หน.กง.สว. ..........................

จนท. ...................................

**สิ่งที่ส่งมาด้วย**

กองสิ่งแวดล้อมท้องถิ่น

กลุ่มงานสิ่งแวดล้อม
โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายณัฐพล ฤทธิ์ศักดิ์สิทธิ์ โทร. 08 3018 0118

หน.กง.ทช..........................

หน.ง...............................

จนท. ................................